CELEX: C2006/326/53
Language: fi
Date: 2006-12-30 00:00:00
Title: Asia C-415/06: Ennakkoratkaisupyyntö, jonka Bundesfinanzhof (Saksa) on esittänyt 11.10.2006 — Stahlwerk Ergste Westig GmbH v. Finanzamt Düsseldorf-Mettmann

30.12.2006   
            
            
               FI
            
            
               Euroopan unionin virallinen lehti
            
            
               C 326/26
            
         Ennakkoratkaisupyyntö, jonka Bundesfinanzhof (Saksa) on esittänyt 11.10.2006 — Stahlwerk Ergste Westig GmbH v. Finanzamt Düsseldorf-Mettmann
   (Asia C-415/06)
   (2006/C 326/53)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesfinanzhof
   Pääasian asianosaiset
   
      Kantaja: Stahlwerk Ergste Westig GmbH
   
      Vastaaja: Finanzamt Düsseldorf-Mettmann
   Ennakkoratkaisukysymykset
   
               1)
            
            
               Onko EY 56 ja EY 58 artiklan kanssa yhteensopivaa se, että saksalainen yritys, jolla on elinkeinotoiminnasta saatuja tuloja, ei saa vähentää kolmannessa valtiossa (tässä: Amerikan yhdysvallat) sijaitsevan kiinteän toimipaikan tappiota voiton määrittämisen yhteydessä, koska asian kannalta merkityksellisen kaksinkertaisen verotuksen välttämistä koskevan sopimuksen mukaan vastaavat kiinteän toimipaikan tulot eivät kuulu Saksan verotuksen piiriin?
            
         
               2)
            
            
               Onko edellä olevan sisältöinen kansainvälisen sopimussoikeuden sääntely EY 57 artiklan 1 kohdan ensimmäiseen virkkeeseen sisältyvä varauma huomioon ottaen yhteensopiva yhteisön oikeuden kanssa silloin, jos kaksinkertaisen verotuksen välttämistä koskevan sopimuksen merkitykselliset määräykset olivat olemassa jo 31.12.1993, mutta saksalaisessa oikeudessa oli kumottu niistä seuraava tappioiden huomioimatta jättäminen vuoteen 1998 asti?